laion/Wikipedia-Exotic huggingface dataset:
ফ্লয়েড মেওয়েদার

ফ্লয়েড মেওয়েদার জুনিয়র (জন্ম নামঃ ফ্লয়েড জয় সিনক্লেয়ার , জন্মঃ ২৪শে ফেব্রুয়ারি ১৯৭৭) একজন পেশাদার মার্কিন মুষ্টিযোদ্ধা। তিনি পেশাদার হিসেবে এখনো অপরাজিত এবং পাঁচটি ভিন্ন ওজন শ্রেণীতে বিশ্ব চ্যাম্পিয়ন হয়েছেন ১১ বার বিশ্ব চ্যাম্পিয়ন এবং ৪ বার লিনিয়াল চ্যাম্পিয়ন হওয়ার মাধ্যমে। মেওয়েদার দুইবারের রিং ম্যাগাজিনের "ফাইটার অফ দ্য ইয়ার" (১৯৯৮ এবং ২০০৭) নির্বাচিত হয়েছেন। তিনি "বক্সিং রাইটার এসোশিয়েশন অফ অ্যামেরিকা" এর দুই বারের নির্বাচিত "ফাইটার অফ দ্য ইয়ার" (২০০৭,২০১৩) এবঙ্ সেরা যোদ্ধা ইএসপিওয়াই পুরস্কার পেয়েছেন (২০০৭,২০১২,২০১৩ এবঙ্ ২০১৪)। স্পাইক টিভি মেওয়েদার কে "দ্য বেষ্ট এভার" (সর্বকালের সেরা) পুরস্কার দিয়েছে (২০১৫)। মেওয়েদার ডব্লিউবিসি, ডব্লিউবিএ, ডব্লিউবিও এবঙ্গ রিঙ্গ ওয়েল্টার ওয়েট চ্যাম্পিয়ন এবঙ্গ ডব্লিউবিসি সুপার, ডব্লিউবিএ এবঙ্গ রিঙ্গ জুনিয়র মিডল ওয়েট চ্যাম্পিয়ন। তাকে বিভিন্ন সঙ্গবাদ মাধ্যম ও বিভিন্ন ওয়েবসাইট সেরা পাউন্ড ফর পাউন্ড মুষ্টিযোদ্ধা হিসেবে অভিহিত করে যার মধ্যে আছে স্পোর্টস ইলাস্ট্রেটেড, ইএসপিএন, বক্সরেক, ফক্স স্পোর্টস এবঙ্গ ইয়াহু স্পোর্টস। মেওয়েদার ফর্বেস এবঙ্গ স্পোর্টস ইলাস্ট্রেটেড এর ২০১২ এবঙ্গ ২০১৩ এর সর্বচ্চ পারিশ্রমিক প্রাপ্ত ৫০ খেলয়াড়ের মধ্যে শীর্ষ নির্বাচিত হয়েছেন এবঙ্গ ২০১৪ সালে আবারো শীর্ষ নির্বাচিত হন ফর্বেস এর হিসেবে। তিনি ২০০৭ সালে বব অ্যারামের টপ র‍্যাঙ্ক থেকে বের হয়ে মেওয়েদার প্রমোশন প্রতিষ্ঠা করেন। মেওয়েদার ২৪শে ফেব্রুয়ারি ১৯৭৭ সালে গ্রান্ড র‍্যাপিড , মিশিগানে একটি মুষ্টিযোদ্ধা পরিবারে জন্মগ্রহণ করেন। তার বাবা ফ্লয়েড মেওয়েদার সিনিয়র প্রাক্তন ওয়েল্টার ওয়েট প্রার্থী ছিলেন যিনি হল অফ ফেমার সুগার রে লিওনার্ড এর সাথে প্রতিযোগিতা করেছেন। তার চাচা ( জেফ মেওয়েদার ও রজার মেওয়েদার ) পেশাদার মুষ্টিযোদ্ধা ছিলেন , রজার মেওয়েদার যিনি বর্তমানে ফ্লয়েড মেওয়েদার এর প্রশিক্ষক হিসেবে আছেন তিনি দুইবারের বিশ্ব চ্যাম্পিয়ন ছিলেন এবং প্রাক্তন হল অফ ফেমার জুলিও সেজার চাভেজ, পার্নেল হুইটেকার এবং কস্টিয়া সিউজু এর সাথে লড়েছেন। মেওয়েদার এর নাম প্রথমে তার মায়ের পারিবারিক নামেই ছিল কিন্ত তার নাম পরিবর্তন করে মেওয়েদার করা হয় যখন তিনি অটোয়া হিলস হাই স্কুল থেকে তার শিক্ষাজীবনের পাট চুকান।
ডি হ্যাভিল্যান্ড কানাডা ড্যাশ ৮

বম্বার্ডিয়ার ড্যাশ-৮ হল দুইটি টার্বোপ্রপ ইঞ্জিন বিশিষ্ট মাঝারি পাল্লার বিমান। ১৯৮৪ সালে ডি হ্যাভিল্যান্ড কানাডা সর্বপ্রথম বিমানটি তৈরী করলেও বর্তমানে বম্বার্ডিয়ার এরোস্পেস এর উৎপাদন করছে। আজ পর্যন্ত এই মডেলের প্রায় ১০০০ টি বিমান তৈরী করা হয়েছে। ২০১৬ সালের মধ্যে বম্বার্ডিয়ার সব মডেল ও প্রকরণ মিলিয়ে সর্বমোট উৎপাদিত বিমানের সংখ্যা ১১৯২ তে উন্নীত করার লক্ষ্মাত্রা স্থির করেছে। ড্যাশ-৮ বিমানটি খুব ছোট রানওয়ে থেকে উড্ডয়নক্ষম ডি হ্যাভিল্যান্ড কানাডা ড্যাশ ৭ থেকে উন্নয়ন করা হয়েছে। ড্যাশ-৮ বিমানটি স্বল্প খরচে নিরবচ্ছিন্ন ও মসৃণ উড্ডয়নের কথা মাথায় রেখে তৈরী করা হয়েছিল। বিমানটির চারটি প্রকরণ বাজারে রয়েছে, তার মধ্যে ১০০ সিরিজের সর্বোচ্চ যাত্রী ধারণক্ষমতা ৩৯ জন এবং ২০০ সিরিজের প্রকরণগুলো একই ধারণক্ষমতা সম্পন্ন হলেও আরও শক্তিশালী ইঞ্জিন সংযুক্ত ছিল। ড্যাশ-৮-৩০০ সিরিজগুলো একটু সম্প্রসারণের মাধ্যমে ৫০ জন যাত্রী ধারণক্ষম করা হয় এবং পরবর্তীতে ৭৮ জন যাত্রী ধারণক্ষমতায় উন্নীত করে ৪০০ প্রকরণটি তৈরী করা হয়। ১৯৯৭ সালের পর থেকে এই মডেলের যত বিমান তৈরী হয় তাতে কেবিন নয়েজ সাপ্রেশনের ব্যবস্থা রাখা হয় এবং এগুলিকে ইংরেজি অক্ষর কিউ (Q) দ্বারা চিহ্নিত করা হয়। বম্বার্ডিয়ার সিআরজে২০০ "Commercial Aircraft Program Status Reports – Bombardier Q-Series." Bombardier. "Production and cost information." Deagle.com. Retrieved: December 24, 2009. "Bombardier Celebrates Aviation Milestones: 1,000th Dash 8/Q-Series Turboprop and 400th Global Business Jet." ওয়েব্যাক মেশিনে আর্কাইভকৃত ৩০ জুলাই ২০১২ তারিখে bombardier.com, November 12, 2010. Retrieved: November 13, 2010. Aviation Week & Space Technology, October 29, 2007, p. 65. Eden 2008, p. 119.
আল্লার ভাষা

আল্লার, যা ছটন বা চেতন নামেও পরিচিত, একটি অশ্রেণীবদ্ধ দ্রাবিড়িয় ভাষা। ভারতের হাতে গোনা কিছু মানুষ এই ভাষায় কথা বলে। ভাষাবিদগণ আল্লার মূল দ্রাবিড়িয় ভাষা নাকি অন্য কোন দ্রাবিড়িয় ভাষার উপভাষা এই সিদ্ধান্তে উপনীত হতে পারে নাই। ভারতের কেরালা, মালাপ্পুরাম জেলা্র পেরিনথালমান্না তাহসিল, মানজেরি তাহসিল, আমিনিকাড়ু ও তাযহেকোড়ে এবং পালাক্কাড় জেলার মান্নারক্কাড় ও অট্টাপ্পালাম তাহসিলে কিছু মানুষ এই ভাষায় কথা বলে। ১৯৯৪ সালের হিসেবে ৩৫০ জন মানুষ এই ভাষায় কথা বলতো। এই ভাষার উপর খুব কম গবেষণা হয়েছে। হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "আল্লার"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  V. Zvelebil (1997) "Language list for Dravidian," Archiv Orientalni 65:175-190
অ্যালকাইন

অ্যালকাইন জৈব রসায়নের পরিভাষায় একটি অসম্পৃক্ত হাইড্রোকার্বন যার মধ্যে অন্তত একটি কার্বন-কার্বন ত্রিবন্ধন বিদ্যমান আছে। অ্যালকাইনসমূহ প্রাচীনকাল থেকে অ্যাসিটাইলিন নামে পরিচিত। কিন্তু অ্যাসিটাইলিন দ্বারা বোঝানো হয় C2H2 যার IUPAC নাম ইথাইন। অ্যালকাইনের সাধারণ সংকেত CnH2n-2 । অ্যালকাইন প্রস্তুতকরণে বিভিন্ন ধরনের উপায় অবলম্বন করা যায়। নিম্নে চারটি উপায় দেখানো হলো: (১) ক্যালসিয়াম কার্বাইড হতে(CaC2) CaC2+2H2O = CH≡CH+Ca(OH)2 এখানে তাপমাত্রা বৃদ্ধি করে ক্যালসিয়াম কার্বাইড ও দুই অনু পানি বিক্রিয়া করে ইথাইন যৌগ ও ক্যালসিয়াম হাইড্রোক্সাইড উৎপন্ন করে। (২) মিথেন হতে(CH4) 6CH4+O2 = 2CH≡CH+2CO+H2 এখানে 1500 ডিগ্রি সেলসিয়াস তাপমাত্রায় ছয় অনু মিথেন ও অক্সিজেনের বিক্রিয়ায় ইথাইন যৌগ উৎপন্ন হয়। অ্যালকাইনসমূহ বৈশিষ্ট্যগতভাবে অ্যালকিন সমূহের তুলনায় বেশি অসম্পৃক্ত। বিক্রিয়া অ্যালকিন এক অণু ব্রোমিন যুক্ত করলে অ্যালকাইন দুই অণু ব্রোমিন যুক্ত করে। অ্যালকাইনসমূহ পলিমার বিক্রিয়া প্রদর্শন করে। অ্যালকাইন - এনসাইক্লোপিডিয়া ব্রিটানিকা
গ্যালিসিয় লাল গরু

গ্যালিসিয় লাল গরু (স্প্যানিশ: রুবিবা গ্যাল্লেগা, গ্যালিসিয়ঃ রুবিবা গ্যালেগা) একটি উর্বর গরু জাতি যার আদিভূমি গ্যালিসিয়া, উত্তর স্পেন। রঙের উপর ভিত্তি করেও একে নামকরণ করা হয়। এর চামড়ার রঙ ক্রিম থেকে সোনালী লাল পর্যন্ত হয়। গ্যালিসিয় বা গ্যালিথিয় লাল গরু প্রাথমিক ভাবে মাংসের জন্য পালন করা হয়। তবে ঐতিহ্যবাহী টেটিল্লা পনির উৎপাদনে এইল লাল গরুর দুধ ব্যবহার করা হয়। ১৯৩৩ সাল থেকে প্রজননের জন্য গ্যালিসিয় গরুর ব্যবহারের দাপ্তরিক নথি পাওয়া যায়। ১৯০০ সাল থেকে সিমমেনটাল, ব্রাউন সুইস, সাউথ ডেভনস ইত্যাদি জাতের গরুর সাথে গ্যালিসিয় লাল গরুর সংকরন ঘটিয়ে উন্নত জাতের হাইব্রিড গরু উৎপাদন করা হচ্ছে। "Breeds of Livestock - Galician Blond"। ansi.okstate.edu/breeds। Oklahoma State University Dept. of Animal Science। ২২ মে ২০১৩ তারিখে মূল থেকে আর্কাইভ করা। সংগ্রহের তারিখ ৯ জুন ২০১৫।  "Domestic Animal Diversity Information System"। FAO। [স্থায়ীভাবে অকার্যকর সংযোগ] Fletcher, Janet (জুন ১৫, ২০০৬)। "A cheese to please those who like it mild"। The San Francisco Chronicle।  স্প্যানিশ ভাষায় গ্যালিথিয়া গরুর উপর লিখিত তথ্য পাওয়া যাবেঃ ACRUGA টেমপ্লেট:Gl Asociación Nacional de Criadores de Gando Vacún Selecto de Raza Rubia Galega. Catálogo de sementales de raza Rubia Gallega 2013-2014 Datos xerais ওয়েব্যাক মেশিনে আর্কাইভকৃত ৫ জানুয়ারি ২০১৫ তারিখে e datos morfolóxicos ওয়েব্যাক মেশিনে আর্কাইভকৃত ৫ জানুয়ারি ২০১৫ তারিখে na web do Ministerio de Agricultura, Alimentación e Medio Ambiente de España Programa de Mejora de la Raza Rubia Gallega (অক্টোবর ২০১১) ওয়েব্যাক মেশিনে আর্কাইভকৃত ৫ জানুয়ারি ২০১৫ তারিখে Ficha da rubia galega en Raza Nostra ওয়েব্যাক মেশিনে আর্কাইভকৃত ২ ফেব্রুয়ারি ২০০৮ তারিখে মাদ্রিদ
ইরমানদাদেস দা ফালা

ইরমানদাদেস দা ফালা (ভাষার ভ্রাতৃত্ত্ব) একটি গ্যালিসিয় জাতীয়তাবাদী প্রতিষ্ঠান। সংগঠনটি ১৯১৯ থেকে ১৯৩৬ সাল পর্যন্ত টিকে ছিলো। এটা গ্যালিসিয়ার প্রথম কোন রাজনৈতিক প্রতিষ্ঠান যারা শুধুমাত্র গ্যালিসিয় ভাষা ব্যবহার করত। ১৯১৫ সালে মাদ্রিদে বসবাসরত গ্যালিসিয় লেখক অরেলিয়ো রিবালতা গ্যালিসিয় ভাষা রক্ষার ডাক দেন। ১৯১৫ সালের ৫ জানুয়ারি এন্টন ভিলার পন্টে লা ভজ ডে গ্যালিসিয়া পত্রিকায় লীগ অফ ফ্রেন্ডস অফ দ্যা গ্যালিসিয় ল্যাংগুয়েজ (গ্যালিসিয় ভাষা বন্ধুদের লীগ) প্রতিষ্ঠার জন্য প্রচারণা শুরু করেন। ১৯১৬ সালের মার্চ মাসে তিনি গ্যালিসিয়ান ন্যাশনালিজমঃ আওয়ার রিজিওন্যাল এফারমেশান প্রকাশ করেন। এখানে তিনি গ্যালিসিয় ভাষার সংরক্ষণ, ঐতিহ্য এবং ব্যবহার তুলে ধরেন। বিভিন্ন মতাদর্শের রাজনীতিবিদগণ প্রস্তাবটি গ্রহণ করেন। এদের মধ্যে উল্লেখযোগ্য হচ্ছে এন্টন লোসাদা ডিয়েগুয়েজ। ১৯১৮ সালে লুগো শহরের কনগ্রেস অধিবেশনে প্রতিষ্ঠানটির রাজনৈতি কর্মসূচী গ্রহণ করা হয়। প্রাথমিক উদ্দেশ্যঃ গ্যালিসিয়ার পূর্ণ স্বশাসন পৌর স্বশাসন লীগ অফ নেশানসে গ্যালেসিয়ার অন্তর্ভুক্তি পর্তুগালের সাথে ফেডারেল ইউনিয়ন গঠন গ্যালিসিয়ার জন্য লক্ষ্যঃ জনগণের প্রত্যক্ষ ভোটে নির্বাচিত ব্যক্তিদের গ্যালিসিয় সংসদের ক্ষমতা প্রদান। গ্যালিসিয় জনগণের জন্য সর্বদা ন্যায়বিচারের পাওয়ার অধিকার সংরক্ষণ। কেন্দ্রীয় সরকারের হস্তক্ষেপের বাইরে গ্যালিসিয়ার নিজস্ব আইন থাকবে। গ্যালিসিয়া এবং স্প্যানিশ গ্যালিসিয়ার দাপ্তরিক ভাষা হবে। নারী এবং পুরুষের সমধিকার থাকবে। পূর্ণ প্রাদেশিক ক্ষমতা থাকবে। Beramendi, X.G. and Núñez Seixas, X.M. (1996): O nacionalismo galego. A Nosa Terra, Vigo Beramendi, X.G. (2007): De provincia a nación. Historia do galeguismo político. Xerais, Vigo
হাসান তিলকরত্নে

হাসান প্রশান্ত তিলকরত্নে (সিংহলি: හෂාන් තිලකරත්න; জন্ম: ১৪ জুলাই, ১৯৬৭) কলম্বোয় জন্মগ্রহণকারী সাবেক শ্রীলঙ্কান ক্রিকেটার ও বিশিষ্ট রাজনীতিবিদ। শ্রীলঙ্কা জাতীয় ক্রিকেট দলের অন্যতম সদস্য ছিলেন তিনি। এছাড়াও দলের অধিনায়কের দায়িত্ব পালন করেছেন হাসান তিলকরত্নে। দলে তিনি মূলতঃ বামহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়ে পারদর্শীতা দেখান। ঘরোয়া ক্রিকেটে নন্দেস্ক্রিপ্টস ক্লাবের প্রতিনিধিত্ব করেন। কলম্বোর ডি. এস. সেনানায়েকে কলেজে অধ্যয়নকালীন ক্রিকেট খেলতে শুরু করেন। ১৯৮৬ সালে বিদ্যালয়ের ছাত্রাবস্থায় গালেতে ইংল্যান্ড বি দলের বিপক্ষে খেলার জন্য মনোনীত হন। খেলায় তিনি দূর্দান্ত সেঞ্চুরি করে দলকে পরাজয়ের হাত থেকে রক্ষা করেন। নভেম্বর, ১৯৮৬ তিনি তার প্রথম একদিনের আন্তর্জাতিকে অংশগ্রহণ করেন। ডিসেম্বর, ১৯৮৯ সালে শ্রীলঙ্কা ক্রিকেট দলে উইকেট-কিপার কাম ব্যাটসম্যান হিসেবে অন্তর্ভুক্ত হন। ডিসেম্বর, ১৯৯২ সাল থেকে বিশেষজ্ঞ ব্যাটসম্যান হিসেবে খেলায় অংশ নিতে শুরু করেন। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন। কিন্তু, ১৯৯৯ সালের ক্রিকেট বিশ্বকাপের পর দল থেকে বাদ পড়েন। কিন্তু ২০০১ সালে ঘরোয়া প্রথম-শ্রেণীর ক্রিকেটে সাফল্য লাভের পর টেস্ট দলে খেলার সুযোগ পান। এছাড়াও ২০০২-০৩ মৌসুমে পুনরায় ওডিআই দলের সদস্য মনোনীত হন। এপ্রিল, ২০০৩ সালে শ্রীলঙ্কার টেস্ট দলের অধিনায়কের পদে আসীন হন। কিন্তু এ দায়িত্ব পালনকালে ১০ টেস্টের মাত্র একটিতে জয় পায় তার দল। অস্ট্রেলিয়ার বিপক্ষে ৩-০ ব্যবধানে সিরিজ পরাজয়ের পর মে, ২০০৪ সালে পদত্যাগ করেন। এরপর তিনি আর শ্রীলঙ্কা দলে ফিরে আসেননি। ডিসেম্বর, ২০০৪ সালে সুনামিতে আক্রান্তদেরকে ত্রাণসামগ্রী বিতরণে ক্রিকেট-এইড গঠন করা হয়। ১ ফেব্রুয়ারি, ২০০৫ তারিখে শ্রীলঙ্কান ক্রিকেট বোর্ড কর্তৃপক্ষ তাকে ক্রিকেট-এইডের নির্বাহী পরিচালক হিসেবে মনোনয়ন দেয়। কিন্তু ঐ বছরই তার বিরুদ্ধে অনিয়মের অভিযোগ বরখাস্ত করা হয়। এরপর তিনি রাজনীতির দিকে ঝুঁকে পড়েন। ইউনাইটেড ন্যাশনাল পার্টিতে যোগ দেন ও কলম্বোর অভিসাওয়েলা নির্বাচনী এলাকায় দলের সংগঠক হিসেবে মনোনীত হন। নবনিযুক্ত সভাপতি অর্জুনা রানাতুঙ্গা’র আমন্ত্রণে শ্রীলঙ্কা ক্রিকেটের বিভিন্ন কমিটিতে অংশগ্রহণ করে ক্রিকেটের উন্নয়নে অংশ নিতে থাকেন। মার্চ, ২০০৮ সালে মেরিলেবোন ক্রিকেট ক্লাবের সম্মানসূচক আজীবন সদস্য হিসেবে তাকে অন্তর্ভুক্ত করা হয়। মে মাসে অ্যাসোসিয়েশন অব ক্রিকেট আম্পায়ার্স এন্ড স্কোরার্স অব শ্রীলঙ্কার সভাপতি হিসেবে তাকে নিযুক্ত করা হয়। জুলাই, ২০০৮ সালে জাতীয় ক্রিকেট দলের ম্যানেজার হন তিনি। কিন্তু ক্রীড়ামন্ত্রী গামিনি লোকুজের অনুমতিবিহীন হওয়ায় তার আপত্তিতে এ নিয়োগ বাতিল হয়। Tillakaratne to take fixing allegations to ICC ওয়েব্যাক মেশিনে আর্কাইভকৃত ৪ জুলাই ২০১৫ তারিখে. ক্রিকেট প্রবেশদ্বার ইএসপিএনক্রিকইনফোতে হাসান তিলকরত্নে (ইংরেজি)
রুইনাস দে সান ডোমিংগোস

রুইনাস দে সান ডোমিংগোস একটি খ্রিস্টান মিশনারী প্রতিষ্ঠান। এটি স্পেনের পোন্টেভেড্রাতে অবস্থিত। এটা একদা কনভেন্ট হিসেবে ব্যবহৃত হত। ১৮৯৫ সালে এটাকে বিয়েন দে ইন্টারেস কালচারাল হিসেবে ঘোষণা করা হয়। এটাকে বিয়েন দে ইন্টারেস কালচারাল হচ্ছে স্পেনের ঐতিহ্যবাহী স্থাপনাসমূহের নিবন্ধের একটি শ্রেনী। এর পূর্ব নাম ছিলো মনুমেন্টো ন্যাসিনাল। বর্তমানে মনুমেন্টসমূহকে এটাকে বিয়েন দে ইন্টারেস কালচারাল এর উপশ্রেনীতে শ্রেনীবদ্ধ করা হয়।
এস্টাটু ডে অটোনমিয়া ডে গ্যালিসিয়া ডে ১৯৩৬

এস্টাটু ডে অটোনমিয়া ডে গ্যালিসিয়া ডে ১৯৩৬ (গ্যালিসিয়: Estatuto de Autonomía de Galicia de 1936) হচ্ছে গ্যালিসিয়ার স্বশাসনের জন্য একটি প্রস্তাব। প্রস্তাবটি স্পেনের সংসদে উপস্থাপন করা হয়। কিন্তু স্পেনের গৃহযুদ্ধ (১৯৩৬-১৯৩৯) এবং পরবর্তীকালে জেনারেল ফ্রাঙ্কোর স্বৈরশাসনের (১৯৩৯-১৯৭৭) জন্য এটা বাস্তবায়িত হতে পারে নি। গ্যালিসিয়ান দল পার্টিদো গ্যালেগুইস্তা প্রস্তাবটি উত্তাপন করেন। গ্যালিসিয়ার জাতীয়তাবাদী দল পার্টিদো গ্যালেগুইস্তা ২০ শতকের প্রথমার্ধে গ্যালিসিয়া এবং স্পেনের মধ্যকার সম্পর্ক নির্ধারণে বেশ কিছু উপায় বিবেচনায় নেয়। সেটা আঞ্চলিক সায়ত্বশাসন থেকে পূর্ণ স্বাধীনতা পর্যন্ত বিস্তৃত ছিলো। স্প্যানিশ সেকেন্ড রিপাবলিকের (১৯৩১-১৯৩৯) সময় বুদ্ধিজীবীরা যুক্ত রাজ্য নির্মানের প্রস্তাব দেয়, যেখানে স্পেনের বিভিন্ন অঞ্চল এবং জাতিসমূহ স্বশাসন এবং বিকেন্দ্রীকরণের সুবিধা উপভোগ করতে পারবে। এই ধারণার উপর ভিত্তি করে ১৯৩১ সালে পার্টিদো গ্যালিগুইস্তা গঠিত হয় এবং পুরাতন গ্যালিসিয়বাদ এবং আধুনিক গ্যালিসিয় জাতীয়তাবাদের উপর ভিত্তি করে গ্যালিসিয় স্ট্যাটুট অব অটোনমি এর প্রচারণা শুরু হয়। Castelao (১৯৪৪): Sempre en Galiza, among others
মনাস্টেরিও দে সান লরেঞ্জো দে কার্বোয়েইরো

মনাস্টেরিও দে সান লরেঞ্জো দে কার্বোয়েইরো (গ্যালিসিয়: Mosteiro de San Lourenzo de Carboeiro), বা কার্বোয়েইরো মঠ, গ্যালিসিয়ায় অবস্থিত গথিক স্থ্যাপত্যরীতিতে তৈরী রোমান সাম্রাজ্যের শেষদিকে নির্মিত একটি স্থ্যাপনা। এটি গ্যালিসিয়ার অন্যতম আকর্ষণীয় স্থান। এটি একটি বেনেডিক্টিন মঠ, ১০ শতাব্দীতে নির্মিত হয়। ১১ থেকে ১৩ শতাব্দী পর্যন্ত মঠটি ব্যবহৃত হয়। এটা এখনো গীর্জা হিসেবে ব্যবহৃত হচ্ছে। বিংশ শতাব্দীর দ্বিতীয়ার্ধে পূনঃনির্মাণ এবং মেরামতের কাজ করা হয়। উইকিমিডিয়া কমন্সে মনাস্টেরিও দে সান লরেঞ্জো দে কার্বোয়েইরো সংক্রান্ত মিডিয়া রয়েছে।
পেড্রো মাডরুগা

পেড্রো আলভারেজ ডে সৌতোমেইওর, কাউন্ট অফ কামিনহা (১৪৩০-১৪৮৬ খ্রি.), পেড্রো মাডরুগা নামেই সমধিক পরিচিত, গ্যালিসিয়ার ইতিহাসে একজন উল্লেখযোগ্য চরিত্র এবং ইউরোপীয় নাইটের উৎকৃষ্ট উদাহরণ। একটি ধারণা প্রচলিত আছে যে ক্রিস্টোফার কলম্বাস এবং পেড্রো একই ব্যক্তি। ১৪৮৬ সালে পেড্রোর মৃত্যু সংবাদ তার প্রাক্তন শত্রুর প্রচারিত গুজব বলে ধারণা করা হয়। নথি থেকে প্রাপ্ত তথ্যে জানা যায় পেড্রো ১৪৮৬ সালের পরেও জীবিত ছিলেন এবং কলম্বাসের পুত্র ও পেড্রোর পুত্র একই ব্যক্তি। পেড্রো মাডরুগা ১৪৩০ খ্রিষ্টাব্দে ক্যাস্টিলের পন্টেভেড্রো নামক স্থানে জন্মগ্রহণ করেন। তার বাবার নাম ফারনান ইয়ানেজ ডে সৌতোমেইওর এবং মাতার নাম কনস্টাঙ্কা গোঙ্কালভস। তিনি ১৪৮৬ সালে ক্যাস্টিলের আলবা ডে টরমেসে মৃত্যুবরণ করেন। theory
থিলিনা কাদম্বি

সাহান হিউয়া থিলিনা কাদম্বি (সিংহলি: තිලිණ කන්ඩම්බි; জন্ম: ৪ জুন, ১৯৮২) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। থিলিনা কাদম্বি মূলতঃ মাঝারি সারির ব্যাটসম্যান। বামহাতে ব্যাটিংয়ের পাশাপাশি ডানহাতে লেগ ব্রেক বোলিং করে থাকেন। ঘরোয়া ক্রিকেটে বাসনাহিরা নর্থ ও সিংহলিজ স্পোর্টস ক্লাবের প্রতিনিধিত্ব করছেন। শৈশবেই তিনি তার ক্রিকেটশৈলী প্রদর্শন করে সকলের নজর কাড়েন। ১৯৯৮ থেকে ২০০১ সাল পর্যন্ত শ্রীলঙ্কার অনূর্ধ্ব-১৯ দলে খেলেন। এছাড়াও শ্রীলঙ্কা এ ক্রিকেট দলের পক্ষে দশটি প্রথম-শ্রেণীর ক্রিকেটে অংশ নিয়েছেন। ২০০৪ সালে জিম্বাবুয়ে এ দলের বিপক্ষে ৫২ রান তোলেন। দুই ছক্কা ও ১০ চারে গড়া এ ইনিংসটির পুরোটিই ছিল প্রথমবারের মতো প্রথম-শ্রেণীর ক্রিকেটে পঞ্চাশোর্ধ্ব রান। ২৭ এপ্রিল, ২০০৪ তারিখে জিম্বাবুয়ে সফরে স্বাগতিক জিম্বাবুয়ের বিপক্ষে একদিনের আন্তর্জাতিকে অভিষেক ঘটে তার। ছয় নম্বরে ব্যাটিংয়ে নেমে চার বল মোকাবেলা করে এমলুলেকি এনকালা’র হাতে শূন্য রানে আউট হন। পরবর্তী তিন খেলায় তিনি সর্বমোট ২৩ রান তোলেন। তাসত্বেও ২০০৪ সালের এশিয়া কাপে খেলার জন্য মনোনীত হন ও তার দল শিরোপা জয় করে। কিন্তু খেলার মান নিম্নমূখী হওয়ায় ২০০৪ সালের আইসিসি চ্যাম্পিয়ন্স ট্রফিতে তার পরিবর্তে দিলহারা ফার্নান্দোকে অন্তর্ভুক্ত করা হয়। ২০০৮ সালে জিম্বাবুয়ে সফরে অন্তর্ভুক্ত হন ও গুরুত্বপূর্ণ ৪০ রান করে দলের জয়ে ভূমিকা রাখেন। এ সিরিজের পরপরই ২০০৯ সালে পাকিস্তান সফরে যান। করাচিতে অনুষ্ঠিত দ্বিতীয় ওডিআইয়ে ৫৯ রান তুলে শ্রীলঙ্কার সিরিজ জয় নিশ্চিত করেন। একই বছরে রানাসিংহে প্রেমাদাসা স্টেডিয়ামে ভারতের বিপক্ষে অপরাজিত ৯৩* রান করেন। "The Sri Lankans in Zimbabwe, 2003–04" in Wisden Cricketers' Almanack 2005. Alton: John Wisden & Co. Ltd, p1221. ইএসপিএনক্রিকইনফোতে থিলিনা কাদম্বি (ইংরেজি) ক্রিকেটআর্কাইভে থিলিনা কাদম্বি (সদস্যতা প্রয়োজনীয়) (ইংরেজি) Dilhara Fernando named in Champions Trophy squad from Cricinfo, retrieved 1 February 2006
ব্যাসিলিকা দে স্যান মার্টিনো দে মন্দোনেদো

ব্যাসিলিকা দে স্যান মার্টিনো দে মন্দোনেদো (ইংরেজি: Basilica of San Martin Mondonedo) গ্যালিসিয়ার নেভী লুগো প্রদেশে অবস্থিত রোমান স্থ্যাপত্যশৈলিতে নির্মিত একটি প্রার্থণাগৃহ। বর্তমানে এটি জাদুঘর হিসেবে সর্বসাধারণের জন্য উন্মুক্ত করে দেয়া হয়েছে। নবম শতকে নির্মিত এই ক্যাথেড্রালটিকে স্পেনের সব থেকে পুরাতন ক্যাথেড্রাল হিসেবে বিবেচনা করা হয়। ১৯৩১ সালে স্থ্যাপনা টি স্পেনের বেন দে ইন্টারেস কালচারাল এর অন্তর্ভুক্তি লাভ করে এবং ২০০৭ সালে একে বেসিলিকা শ্রেনীবদ্ধ করা হয়। এই স্থান সম্পর্কে একটি প্রচলিত গল্প হচ্ছে বিশপ স্যান গঞ্জালো এই স্থালে জুতা দিয়ে পদাঘাত করায় অত্যাশ্চার্যগুনসম্পন্ন পানি বেরিয়ে আসে। বহিঃস্থ দেয়াল ভেতরের দৃশ্য পার্শ্ব View of the altar. ম্যুরল Galician System of Museums। "Parish Museum of San Martin Mondonedo" (galician ভাষায়)। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১০ জুন ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) "Roman Catholic Diocese of Mondoñedo-Ferrol" (Spanish ভাষায়)। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১০ জুন ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) BOE। "Resolution of November 25, 2011, the Secretary of State for Climate Change, for which environmental impact statement of the project New road connecting San Ciprian-formulated Barreiros, Lugo" (পিডিএফ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "basilicas of Spain and Andorra" (English ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
পাকুড়

পাকুড় একটি বৃহদাকার বৃক্ষ জাতীয় উদ্ভিদ। এটি ক্ষীরী বৃক্ষ নামেও পরিচিত, কারণ এর কচি ডাল ও পাতা ছিঁড়লে সাদা আঠা বের হয়। এর বৈজ্ঞানিক নাম Ficus rumphii (Syn: F infectoria). পাকুড় আকার আয়তনে অনেকটা বট গাছের মতোই; ঝুরিবহুল, বিস্তৃত ও বিশাল। কিন্তু পাতা দেখতে অশ্বত্থের মতো। তবে চওড়ায় কম ও লম্বা একটু বেশি। বসন্ত শেষে অশ্বত্থের মতো এদের পাতাও ঝরে যায়। চৈত্রে রক্তিম উজ্জ্বল বা তামাটে রঙের পাতা গজায়। পাতাগুলো পরে ধীরে ধীরে গাঢ় সবুজের রূপ ধারণ করে। পাকুড়ের ছাল সাধারণত অর্ধ ইঞ্চি পুরু, সবুজ আভাযুক্ত, ধূসর বর্ণ ও মসৃণ। কাঠও ধূসর রঙের। বর্ষার শেষে কমলা রঙের ফলগুলো পাকে। এই প্রজাতির মধ্যে বেশ কয়েকটা জাত আছে। এর বংশ বিস্তার পদ্ধতি বটগাছের মতো। অর্থাৎ ফুলগুলো পরাগায়নের জন্য বিশেষ জাতের পতঙ্গের উপর নির্ভরশীল এবং পাখিরা ফল খেয়ে বীজ ছড়িয়ে দেয়। এই বীজ দালানের কার্নিশ, পুরানো দালানের ফাটল ও অন্য কোন গাছের কোটরে সহজেই অঙ্কুরিত হয় এবং আশ্রয়কে গ্রাস করে। এই গাছের ছাল ও পাতা নানান রোগে ব্যবহার্য। পাতার রাসায়নিক দ্রব্যে প্রচুর পরিমাণ প্রোটিন, নাইট্রোজেন, ফসফরাস ও ক্যালসিয়াম পাওয়া যায়। পাকুড় গাছ প্রধানত গ্রামাঞ্চলেই বেশি দেখা যায়। পাকুড় গাছকে অনেক সময় অশ্বত্থ বলে বিভ্রম হয়। কারণ, পাকুড় ও অশ্বত্থ উভয়ই বিশালাকৃতির বৃক্ষ, গাছের পাতার বৈশিষ্ট্যও প্রায় একই রকম এবং গাছ দুটির বেশ কিছু প্রজাতি রয়েছে যাদের বাহ্যিক চেহারা ও বৈশিষ্ট্য প্রায় একই ধরনের। তবে কিছু বৈশিষ্ট্যের ভিত্তিতে গাছ দুটিকে আলাদাভাবে চেনা সম্ভব। যেমন- অশ্বত্থ গাছের পাতা তাম্বুলাকৃতির (পান পাতার মতো) হয়ে থাকে। এমন তাম্বুলাকৃতি ঘন-সবুজ পাতার লম্বা লেজ অন্য গাছে নেই। এ গাছের ঝুরির সংখ্যা খুবই কম অন্যদিকে পাকুড় গাছ একটি ঝুরিবহুল বৃক্ষ। অশ্বত্থের ফল পাকা অবস্থায় গাঢ় বেগুনি রঙের হয়, অন্যদিকে পাকুড় গাছের ফল পাকলে কমলা রঙ ধারণ করে। অশ্বত্থ বট von Blume CL (1825) In: Bijdragen tot de Flora van Nederlandsch Indie 437. প্রকৃতি ও জীবন ফাউন্ডেশন কর্তৃক প্রকাশিত প্রকৃতি বিষয়ক ম্যাগাজিন: প্রকৃতিবার্তা, প্রথম বর্ষ, তৃতীয় সংখ্যা, জুলাই ২০১৪
মহাজাগতিক নীতি

মহাজাগতিক মূলনীতি প্রকৃতপক্ষে কোন নীতি বা তত্ত্ব নয়, বরং এটি একটি স্বতঃসিদ্ধ। এটি বিপুল পরিমাণ মহাজাগতিক তত্ত্বের কার্যকারিতাকে সীমাবদ্ধ করে দেয়। মহাবিশ্বের বৃহৎ-পরিসর গঠন থেকে এই স্বতঃসিদ্ধটি উৎপত্তি লাভ করে। এই নীতির বিবৃতিটি হচ্ছে:
কোপারনিকান মূলনীতি

কোপারনিকান মূলনীতি হচ্ছে এই : "আমাদের পৃথিবী কোন কেন্দ্রীয় বা বিশেষভাবে সুদর্শন ও অনুগ্রহ প্রাপ্ত অবস্থানে নেই"(হেরমান বন্ডি) বর্তমানে এই নীতির আরও সাধারণ একটি রুপ দেয়া হয়েছে: মানবীয় তত্ত্ব মহাজাগতিক মূলনীতি H. Bondi (১৯৫২)। Cosmology। Cambridge University Press। পৃষ্ঠা 13।  M. Rowan-Robinson। Cosmology, 3rd Ed.। Clarendon Press, Oxford। পৃষ্ঠা 62।
মহাজাগতিক ধ্রুবক

মহাজাগতিক ধ্রুবক যা গ্রিক অক্ষর ল্যাম্ব্‌ডা: Λ দ্বারা প্রকাশ করা হয়, বিজ্ঞানী আলবার্ট আইনস্টাইন প্রণয়ন করেন। একটি স্থিতিশীয়ল মহাবিশ্বের ধারণা প্রবর্তনের জন্য আইনস্টাইন তার আপেক্ষিকতার সাধারণ তত্ত্বে পরিবর্তান আনেন এবং এই পরিবর্তন আনতে যেয়েই একটি ধ্রুবকের উদ্ভাবন ঘটান যা এখানে আলোচিত হচ্ছে। অবশ্য পরর্তীতে হাবল লোহিত অপসারণ এবং মহাবিশ্বের সম্প্রসারণ আবিষ্কৃত হওয়ার পর আইনস্টাইন এই ধারণা পরিত্যাগ করেন। কিন্তু ১৯৯০-এর দশকে মহাজাগতিক ত্বরণ আবিষ্কৃত হওয়ার পর মহাজাগতিক ধ্রুবকের প্রয়োজনীয়তা আবার অনুভূত হচ্ছে। এই ধ্রুবকটি আইনস্টাইনের ক্ষেত্র সমীকরণে এভাবে উল্লেখিত আছে, R μ ν − 1 2 R g μ ν + Λ g μ ν = 8 π G c 4 T μ ν {\displaystyle R_{\mu \nu }-{\textstyle 1 \over 2}R\,g_{\mu \nu }+\Lambda \,g_{\mu \nu }={8\pi G \over c^{4}}T_{\mu \nu }}
ডুব

ডুব অ্যালবামটি অর্ণবের তৃতীয় একক অ্যালবাম। অ্যালবামটি ২০০৮ সালের এপ্রিল মাসে প্রকাশ করা হয়। অ্যালবামটি বেঙ্গল মিউজিক কোম্পানি লিমিটেড-এর অধীনে প্রকাশিত হয়। অ্যালবামটির গানগুলো শান্তিনিকেতনে থাকা কালে রচনা করা হয়। অ্যালবামটিতে সর্বমোট ১৪ টি গান রয়েছে। সকল গানের সুরকার শায়ান চৌধুরী অর্ণব। "From Strength to Strength"। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১০ জুন ২০১৫।
আদিল রশিদ

আদিল উসমান রশিদ (জন্ম: ১৭ ফেব্রুয়ারি ১৯৮৮, ব্র্যাডফোর্ড, ওয়েস্ট ইয়র্কশায়ার) একজন ইংরেজ ক্রিকেটার; যিনি মূলত ইয়র্কশায়ারের হয়ে খেলে থাকেন। এর পূর্বে তিনি ইংল্যান্ড অনূর্ধ্ব-১৯ ক্রিকেট দলের হয়ে প্রতিনিধিত্ব করেছেন। ২০০৮ সালের ডিসেম্বরে ভারতের বিপক্ষে টেস্ট সিরিজে দলে অন্তর্ভুক্ত করা হয়। এরপর তিনি ওয়েস্ট ইন্ডিজ সফরের জন্য দলীয় স্কোয়াডের জায়গা হন। বর্তমানে তিনি একজন অল-রাউন্ডার হিসেবে ইংল্যান্ড জাতীয় ক্রিকেট দলের হয়ে ডান-হাতি ব্যাটসম্যান ও লেগ স্পিন বোলার হিসেবে প্রতিনিধিত্ব করছেন। এছাড়াও তিনি প্রথম-শ্রেনীর ক্রিকেটে ৩০০ এর অধিক উইকেট লাভ করার কৃতিত্ব অর্জন করেছেন। রশিদ পশ্চিম ইয়র্কশায়ারের ব্র্যাডফোর্ডে জন্মগ্রহণ করেন এবং তিনি একজন পাকিস্তানি বংশোদ্ভূত ইংল্যান্ডের নাগরিক। ইংল্যান্ডের তার সতীর্থ ক্রিকেটার মঈন আলীর মত তিনিও মিরপুরী সম্প্রদায়ের অন্তর্ভুক্ত, তার পরিবার ১৯৬৭ সালে আজাদ কাশ্মীর থেকে ইংল্যান্ডে স্থানান্তরিত হন। অমর রশিদ এবং হারুন রশীদ নামে তার ২টি ভাই রয়েছে। তারাও ক্রিকেটের সাথে সম্পৃক্ত্। ২০১৫ এর ০৯ জুন পর্যন্ত "Adil Rashid"। ECB। ২০০৭-০৪-২৭ তারিখে মূল থেকে আর্কাইভ করা। সংগ্রহের তারিখ ২০০৭-০৫-১২।  "Moeen Ali interview: The England star on backing Alastair Cook, boos in Birmingham and wearing Save Gaza wristbands"। Evening Standard। ১৪ অক্টোবর ২০১৪। সংগ্রহের তারিখ ১৮ অক্টোবর ২০১৫।  "Yorkshire slowly skittles its traditional mould"। The Telegraph। ৬ আগস্ট ২০০৬। সংগ্রহের তারিখ ১৮ অক্টোবর ২০১৫।  Marshall, Bill (১৯ আগস্ট ২০০৭)। "Brothers hoping to join the county set"। Bradford Telegraph and Argus। সংগ্রহের তারিখ ১৩ মার্চ ২০১৯।  ইএসপিএনক্রিকইনফোতে আদিল রশিদ (ইংরেজি) ক্রিকেটআর্কাইভে আদিল রশিদ (সদস্যতা প্রয়োজনীয়) (ইংরেজি)
গুলি

গুলি একটি আগ্নেয়াস্ত্র বা এয়ার গান‌ দ্বারা চালিত হয়। গুলিতে সাধারণত বিস্ফোরক থাকে না, কিন্তু উদ্দীষ্ট লক্ষ্যে গেঁথে অনেক ক্ষতি করতে পারে। বুলেট সাধারণত ৫ ধরনের হয়ে থাকে ১। blank বুলেট ২। ball বুলেট ৩। tracer/ spotter বুলেট ৪। incendiary বুলেট ৫। armor piercing /AP বুলেট ১। blank বুলেট - blank বুলেট এমন এক ধরনের বিশেষায়িত বুলেট যাতে projectile বা বুলেট ফ্রন্ট পার্ট বাদে আর সব ই থাকে । এই ধরনের বুলেট ফায়ার করলে সুধু শব্দ ই হয় । এই ধরনের বুলেট দিয়ে কোন ধরনের ক্ষতি সাধন করা যায় নাহ । এই ধরনের বুলেট সুধু মাত্র ভয় দেখাতে ব্যবহার হয় । ২। ball বুলেট - ball বুলেট বলতে সাধারণ বুলেট কে বুঝায় । এই ধরনের বুলেট ই মিলিটারিতে সবচেয়ে বেশি ব্যবহার হয় । ৩। tracer/ spotter বুলেট - tracer/ spotter বুলেট এ এমন এক ধরনের বিশেষায়িত projectile ব্যবহার হয় যা কিনা বুলেটকে উজ্জ্বল ও দৃশ্যমান করে তুলে । এ ধরনের বুলেট এর projectile এ ফ্লেয়ার পাউডার ব্যবহার হয় । tracer/ spotter বুলেট ব্যবহার হয় , গানার যাতে গান সাইট ব্যবহার না করে , বুলেট ইমপ্যাক্ট বুজতে পারেন ও ভুল শুধরে লক্ষে আঘাত হান্তে পারেন । ম্যাশিন গান এর ক্ষেত্রে প্রটি ৫ বুলেটে একটি tracer/ spotter বুলেট ব্যবহার হয় । আছারা ও ম্যাগ র শেষ ৩ টা বুলেট tracer থাকে যাতে গানার বুজতে পারেন টার ম্যাগ খালি হতে যাচ্ছে । ৪। incendiary বুলেট - incendiary বুলেট হল হালকা বর্ম ভেদী বুলেট । এই ধরনের বুলেট এর projectile হিট করার পর বিস্ফরিত হয় । এই ধরনের বুলেট বডি আরমার ভেদে ব্যবহার হয় । ৫। armor piercing /AP বুলেট - armor piercing /AP বুলেট হল বর্ম ভেদী বুলেট । এই ধরনের বুলেট apc বর্ম ভেদ করতে পারে । এই ধরনের বুলেট এর projectile এ Desensitized bursting charge (TNT,Trinitrophenol, RDX) ব্যবহার করা হয় যা উচ্চ বিস্ফোরক ক্ষমতা রাখে । The Exploding Bullet Journal of Clinical Pathology